OpenLLM-France/wikimedia huggingface dataset:
# Depressió dels Grans Llacs

La depressió dels Grans Llacs (en mongol Их нууруудын хотгор, Ikh Nuuruudyn Khotgor) és un gran depressió tectònica semiàrida de Mongòlia que comprèn parts dels aimags d'Uvs, Hovd, Zavhan i Govi-altai. Algunes petites parts del nord de la depressió pertanyen a Rússia.
Està limitada pel massís de l'Altai (oest), les khangai (est) i les muntanyes Tannu-Ola (nord). Té una longitud, de nord a sud, de 500 km i, d'est a oest, de 400 km. Té una àrea de més de 100.000 km², i elevacions que van des dels 758 m fins als 2.000 m. A la part nord de la conca hi ha una petita serralada, Khan Huhiyn-Nuruu, que separa la conca del llac Uvs Nuur de la resta de la conca.
La depressió s'anomena així perquè conté sis grans llacs de Mongòlia -Uvs Nuur (salí), Khar-us Nuur (aigua dolça), Khyargas Nuur (salí), Khar Nuur (aigua dolça), Airag Nuur (aigua dolça) i Dörgön Nuur (salí)- així com una sèrie d'altres llacs més petits. També inclou solonchaks i grans zones de sorra, amb una superfície total de més de 14.000 km². Les zones del nord estan dominades per les estepes àrides i les parts meridionals són semideserts i deserts. Els principals rius són el Khovd Gol, el Zavkhan Gol i el Tesiin Gol.
La depressió és una de les principals conques d'aigua dolça de Mongòlia i conté importants aiguamolls de l'Àsia central. Els aiguamolls es basen en un sistema interconnectat de llacs poc profunds amb grans cinturons de canyissars dins d'un ambient generalment de desert d'estepa. Els aiguamolls sustenten una sèrie d'aus migratòries rares i en perill d'extinció: el becplaner (Platalea leucorodia), la cigonya negra (Ciconia nigra), l'àguila peixatera (Pandion haliaetus), l'àguila marina (Haliaeetus albicilla), l'oca cigne (Cygnopsis cygnoides) i l'oca índia (Anser indicus). Només uns quants exemplars de pelicà blanc (Pelecanus onocrotalus) romanen a la conca dels Grans Llacs a Mongòlia: nien a les conques dels rius i llacs que tenen abundància de peixos i vegetació.

## Referències

* 1 2 3 "Great Lakes Depression", Gran Enciclopèdia Soviètica.
* ↑ "Freshwater Issues in Mongòlia"

## Enllaços externs

* Birdsview of the Great Lakes Depression Arxivat 2008-02-09 a Wayback Machine.: visualització generada per ordinador a partir de dades per satèl·lit, que mostra (d'endavant cap enrere) els llacs Dörgön Nuur, Khar Nuur, Khovd, Khyargas Nuur i Uvs Nuur, així com el Üüreg Nuur a l'esquerra de l'Uvs Nuur. La línia verda de l'esquerra és la vall del Riu hovd amb els llacs Khar-us Nuur i Achit Nuur.
# Émile Eigeldinger

Émile Eigeldinger (Besançon, 5 de maig de 1886 - Fontenay-sous-Bois, 27 de febrer de 1973) va ser un ciclista francès. Va combinar la carretera amb el ciclisme en pista.

## Palmarès
### Resultats al Tour de França

* 1912. 36è de la classificació general

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Bengi İdil Uras

Bengi İdil Uras (Istanbul, 16 de desembre de 1989) és una actriu turca de teatre, cinema i televisió. Va graduar-se del Departament de Teatre del Conservatori de la Universitat de Haliç (Corn d'Or).

## Referències

* ↑ «19 Aralık'ta seyirciyle buluşma hazırlanıyorlar» (en turc), 18-12-2018. [Consulta: 18 desembre 2021].
* ↑ «'Yok Daha Neler' adlı tiyatro oyunu, seyircisiyle buluşmaya devam ediyor» (en turc). [Consulta: 18 desembre 2021].
* ↑ «Bengi İdil Uras Zoraki Misafir Filmi ile Setlere Döndü - Magazin Haberleri». [Consulta: 18 desembre 2021].
* ↑ Gursesgazetesi.com. «Mini dizi Galiçya İşgal Altında Youtube Eflatun TV'de» (en turc). Arxivat de l'original el 2022-09-27. [Consulta: 18 desembre 2021].
# Jiří Barta

Jiří Barta (Praga, 26 de novembre de 1948) és un director txec d'animació stop-motion. Moltes de les seves pel·lícules utilitzen la fusta com a mitjà per a l'animació. Entre les seves pel·lícules destacades hi ha Krysař de 1986.
El 2007 va estrenar el seu primer curtmetratge d'animació per ordinador anomenat Domečku, vař animat en un estudi d'Alkay Animation i el 2009 va estrenar un nou llargmetratge d'animació de titelles, Na půdě aneb Kdo má dneska narozeniny?.

## Biografia

Jiří Barta va néixer a Praga. El 1969 va començar a estudiar gràfics de cinema i televisió a l'Acadèmia d'Arts, Arquitectura i Disseny de Praga. Va fer la primera pel·lícula d'animació el 1978 amb l'estudi de Jiří Trnka.
A l'Acadèmia d'Arts, Arquitectura i Disseny de Praga dirigeix l'estudi de gràfics de cinema i televisió. Va ser nomenat professor associat el 1993 i professor el 2001. A més de la docència, col·labora amb projectes de teatre i cinema.

## Filmografia

Llargmetratges
* Krysař (1986)
* Na půdě aneb Kdo má dneska narozeniny? (2009)
* Autopohadky (2011) (agraïment especial)
* The Golem (TBA)
Curtmetratges
* Hádanky za bonbón (1978)
* Projekt (1981)
* Diskžokej (1981)
* Zaniklý svět rukavic (1982)
* 'Balada o zeleném dřevu (1983)
* Poslední lup (1987)
* Klub odložených (1989)
* Golem (1993)
* Domečku, vař! (2007)
* Yuki Onna (2013)

## Referències

* ↑ «LA "POESÍA EN MOVIMIENTO" EN KRÝSAR DE JIŘI BARTA (1985): EL CINE DE ANIMACIÓN STOP MOTION CHECO COMO CONFLUENCIA DEL EXPRESIONISMO FÍLMICO Y EL TEATRO DE MARIONETAS | Revista Sonda» (en castellà). [Consulta: 11 febrer 2022].
* ↑ «Na půdě to žije» (en txec). Česká televize, 2009. [Consulta: 12 setembre 2021].
* ↑ Cafe Neu Romance 2014: Jiří Barta: Golem

## Enllaços externs

* Entrevista amb Barta sobre The Golem
* Overview of The Pied Piper of Hameln
# Comitè de Consolidació de Manipur

Comitè de Consolidació de Manipur fou una organització política i militar de Manipur formada el 1968, amb el Front Unit d'Alliberament Nacional de Manipur com a principal component.
Dirigia l'organització Oinam Sudhirkumar que va formar el Govern Revolucionari de Manipur a les zones alliberades de fet amb base al Pakistan Oriental. El moviment va acabar el 1973, però el Front Unit d'Alliberament Nacional de Manipur va romandre a la lluita.
# George Henry Kendrick Thwaites

George Henry Kendrick Thwaites (Bristol, 1811 – Kandy, 11 de setembre de 1882) va ser un botànic i entomòleg anglès.
Thwaites estava interessat especialment en les plantes inferiors com les algues i les criptògames. Va demostrar que les diatomees no eren animals. El març de 1849, arran de la mort del botànic George Gardner, Thwaites va ser nomenat superintendent dels jardins botànics a Peradeniya, Ceilan.
Va ser Fellow of the Royal Society el 1865 arran de la seva publicació ‘Enumeratio Plantarum Zeylaniæ,’ – (cinc fascicles 1859–64) Les seves notes formen la par més valuosa de l'obra de Frederic Moore, ‘Lepidoptera of Ceylon' (3 volums. 1880–9). Va establir els vivers la Cinehona, Hakgala, Ceilan.
Els gèneres Thwaitesia i Kendrickia l'honoren.

## Referències

* ↑ Es poden consultar els tàxons descrits per aquest autor a International Plant Names Index (anglès)
* Aquest article incorpora text d'una publicació que es troba actualment al domini públic: «Thwaites, George Henry Kendrick». A: Sidney Lee. Dictionary of National Biography. 56. Londres: Smith, Elder & Co, 1898.
* Royal Society Library and Archive Catalog
# Gran Premi de Luxemburg del 1998

Resultats del Gran Premi de Luxemburg de Fórmula 1 de la temporada 1998, disputat al circuit de Nürburgring el 27 de setembre del 1998.
| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 8 | Mika Häkkinen | McLaren - Mercedes | 67 | 1h 32' 15. 2 | 3 | 10 |
| 2 | 3 | Michael Schumacher | Ferrari | 67 | + 2.211 s | 1 | 6 |
| 3 | 7 | David Coulthard | McLaren - Mercedes | 67 | + 34.163 deg. | 5 | 4 |
| 4 | 4 | Eddie Irvine | Ferrari | 67 | + 58.182 s | 2 | 3 |
| 5 | 2 | Heinz-Harald Frentzen | Williams - Mecachrome | 67 | + 1' 00.247 min. | 7 | 2 |
| 6 | 5 | Giancarlo Fisichella | Benetton - Playlife | 67 | + 1' 01.359 min. | 4 | 1 |
| 7 | 6 | Alexander Wurz | Benetton - Playlife | 67 | + 1' 04.789 min. | 8 | |
| 8 | 1 | Jacques Villeneuve | Williams - Mecachrome | 66 | + 1 Volta | 9 | |
| 9 | 9 | Damon Hill | Jordan - Mugen - Honda | 66 | + 1 Volta | 10 | |
| 10 | 14 | Jean Alesi | Sauber - Petronas | 66 | + 1 Volta | 11 | |
| 11 | 18 | Rubens Barrichello | Stewart - Ford | 65 | + 2 Voltes | 12 | |
| 12 | 11 | Olivier Panis | Prost - Peugeot | 65 | + 2 Voltes | 15 | |
| 13 | 19 | Jos Verstappen | Stewart - Ford | 65 | + 2 Voltes | 18 | |
| 14 | 17 | Mika Salo | Arrows | 65 | + 2 Voltes | 16 | |
| 15 | 22 | Shinji Nakano | Minardi - Ford | 65 | + 2 Voltes | 20 | |
| 16 | 21 | Toranosuke Takagi | Tyrrell - Ford | 65 | + 2 Voltes | 19 | |
| Ret | 23 | Esteban Tuero | Minardi - Ford | 56 | Motor | 21 | |
| Ret | 10 | Ralf Schumacher | Jordan - Mugen - Honda | 53 | Frens | 6 | |
| Ret | 15 | Johnny Herbert | Sauber - Petronas | 37 | Motor | 13 | |
| Ret | 20 | Ricardo Rosset | Tyrrell - Ford | 36 | Motor | 22 | |
| Ret | 12 | Jarno Trulli | Prost - Peugeot | 6 | Transmissió | 14 | |

## Altres

* Pole: Michael Schumacher 1' 18. 561
* Volta ràpida: Mika Häkkinen 1' 20. 450 (a la volta 12)

## Referències

* «La web Oficial de la Fórmula 1». [Consulta: 30 - 03 - 2010].
# Descolimació

La descolimació és un efecte no desitjat que té lloc quan es produeix un desajustament del backfocus de la càmera. Consisteix en una modificació de la distància focal (i, en conseqüència, del pla focal de la lent). D'aquesta manera, malgrat que hàgim realitzat correctament l'enfocament, les fotografies que obtenim són borroses. Aquest efecte es pot originar a causa d'un defecte de la montura, però generalment té lloc quan emprem càmeres digitals, que tendeixen a escalfar-se especialment. L'excessiva calor pot ocasionar una dilatació de la càmera, que al seu torn modifica lleugerament la distància focal (normalment, de manera gairebé imperceptible per al fotògraf des del visor).

## Referències

* ↑ CARRASCO, Jorge. Cine y Televisión Digital: manual técnico. (UBe Comunicación activa; 6. Cine)
# Èfira

«Èfira» té aquests significats:
* Èfira (nimfa)
* Èfira (ciutat): Actualment és la ciutat de Corint.
* Èfira (biologia), larva de medusa
# Jaipal Singh Munda

Jaipal Singh Munda (anglès: Jaipal Singh) (Houthi, 3 de gener de 1903 - Delhi, 20 de març de 1970) va ser un polític, escriptor i esportista indi. Va ser membre de l'Assemblea Constituent que va debatre sobre la nova Constitució de la Unió Índia. Va ser el capità de l'equip indi d'hoquei sobre herba per va guanyar l'or als Jocs Olímpics d'Estiu de 1928 d'Amsterdam.
Estudiant brillant a l'Índia, els missioners cristians que dirigien la seva escola el van enviar a estudiar a Anglaterra, a la Universitat d'Oxford, on es llicencià en economia al St. John's College.
El 1928 va prendre part en els Jocs Olímpics d'Amsterdam, on va guanyar la medalla d'or com a membre de l'equip indi en la competició d'hoquei sobre herba.
Després de retirar-se de l'hoquei actiu va exercir com a secretari de l'Associació d'hoquei de Bengala i com a membre del Consell d'Esports de l'Índia. El 1934 es va convertir en professor al Prince of Wales College d'Achimota, a la Costa d'Or, Ghana. El 1937 va tornar a l'Índia com a director del Rajkumar College de Raipur. El 1938 es va incorporar a l'estat de Bikaner com a secretari d'Afers Exteriors.
Posteriorment fou defensor de les causes dels adivasi i la creació d'una pàtria separada per a ells al centre de l'Índia. Com a membre de l'Assemblea Constituent de l'Índia va fer campanya pels drets de tota la comunitat tribal.

## Referències

* ↑ «Jaipal Singh». www.tribalzone.net. Arxivat de l'original el 7 January 2013. [Consulta: 2 abril 2012].
* ↑ «Olympedia – Jaipal Singh». [Consulta: 6 octubre 2024].
* ↑ «Jaipal Singh Munda - Mainstream Weekly». www.mainstreamweekly.net. Arxivat de l'original el 24 June 2017. [Consulta: 15 setembre 2017].
* ↑ Sinha, Anuj Kumar. Unsung Heroes of Jharkhand Movement, 1 January 2017. ISBN 9789352660001.
* ↑ «The Telegraph - Calcutta (Kolkata) - Jharkhand - Reunion bells ring for Jharkhand Party factions». www.telegraphindia.com. Arxivat de l'original el 15 September 2017.
* ↑ «This is Our Homeland: A Collection of Essays on the Betrayal of Adivasi Rights in India». EQUATIONS, 27-01-2018. Arxivat de l'original el 1 November 2023. [Consulta: 11 December 2021].
# Sophia Brown

Sophia Monique Brown (Northampton, Anglaterra, 30 octubre 1991) és una actriu britànica que ha tingut papers habituals a Marcella i Clique, Giri/Haji, The Capture i protagonitzarà la sèrie fantàstica de Netflix The Witcher: Blood Origin el 2022.

## Primers anys

Brown va néixer a Northampton, Anglaterra. Es va graduar a l'Arts Educational Schools de Londres i a l'Identity School of Acting de Brixton, on es va formar en ballet, jazz i dansa contemporània, i també va estudiar a l'Ivana Chubbuck Studio. Actua amb la Theo Adams Company des del 2015.

## Carrera

Els seus crèdits televisius inclouen The Capture, Giri/Haji, Marcella, Clique, Guerrilla, Casualty i Top Boy. Els seus crèdits cinematogràfics inclouen Desobediència, La bella i la bèstia i Genius.
El 2022, Brown interpretarà a Èlie, una guerrera beneïda amb la veu d'una deessa a The Witcher: Blood Origin, una sèrie limitada de sis episodis, que és una precuela derivada de la sèrie de Netflix The Witcher.

## Referències

* 1 2 3 «Denton Brierly Agency CV». Denton Brierly. [Consulta: 4 gener 2022].
* ↑ «Sophia Brown Theo Adams Company». [Consulta: 4 gener 2022].
* ↑ «The Theo Adams Company: the cool London collective creating immersive performances». [Consulta: 11 novembre 2019].
* ↑ «Interview with Sophia Brown».
* ↑ «‘The Witcher: Blood Origin’: Sophia Brown To Star With Laurence O’Fuarain & Michelle Yeoh In Netflix Fantasy Series, Filming To Begin In The UK In August», 08-07-2021.
# Pàlevo

Pàlevo (en rus: Палево) és un poble de l'óblast de Sakhalín, a Rússia, el 2013 tenia 47 habitants.

## Referències

* ↑ Телефонные коды Сахалина - Dialing codes of Sakhalin Arxivat 17 December 2017$^{[Datemismatch]}$ a Wayback Machine. (rus)
* ↑ The Conquest of Ainu Lands, Brett L. Walker, ISBN 0-520-24834-1, ISBN 978-0-520-24834-2
* ↑ Coast of Kushunkotan Arxivat 29 September 2007$^{[Datemismatch]}$ a Wayback Machine., 1873 map.
# Guy Magar

Guy Magar (El Caire, 1946) és un director i guionista estatunidenc. Va dirigir sèries de televisió com ara Our Family Honor i Riptide abans de passar als llargmetratges,

## Filmografia

* Retribution (1987)
* El venjador implacable (Dark Avenger) (1990)
* La venjança del padrastre (Stepfather III) (1992)
* Lookin' Italian (1994)
* Children of the Corn: Revelation (2001)

## Referències

* ↑ «Guy Magar». mubi.com. [Consulta: 13 març 2024].
* ↑ Scott, Vernon «TV Directors Have Trouble with Film». The Bryan Times. UPI, 20-08-1987.
* ↑ «Producer-Director Magar Jumps From TV To Pix On 'Retribution'». Variety, 01-07-1987, p. 14.
# Descobrint els Robinsons

Descobrint els Robinsons (originalment en anglès, Meet the Robinsons) és una pel·lícula de comèdia de ciència-ficció animada per ordinador estatunidenca de 2007 produïda per Walt Disney Animation Studios i estrenada per Walt Disney Pictures. La 47a pel·lícula d'animació produïda per l'estudi està basada en el llibre infantil de 1990 Un dia amb Wilbur Robinson de William Joyce. La pel·lícula segueix les interaccions entre Lewis, un inventor orfe de dotze anys desesperat per ser adoptat, i en Wilbur Robinson, un jove viatger en el temps que intenta evitar que un misteriós home amb barret de bombí canviï la història d'en Lewis i, en conseqüència, tot el futur. S'ha doblat al català.
Dirigida per Stephen Anderson, el repartiment de veu original de la pel·lícula inclou el mateix Anderson, Daniel Hansen, Jordan Fry, Wesley Singerman, Angela Bassett, Tom Selleck, Harland Williams, Laurie Metcalf, Nicole Sullivan, Adam West, Ethan Sandler i Tom Kenny. Descobrint els Robinsons es va estrenar en versions estàndard i Disney Digital 3D el 23 de març de 2007 al Regne Unit i el 30 de març de 2007 als Estats Units.
La pel·lícula va rebre crítiques generalment positives, amb elogis dirigits a l'animació i la història. No obstant això, la pel·lícula va ser un fracàs de taquilla, ja que només va recaptar 169,3 milions de dòlars per un pressupost de 150 milions.

## Sinopsi

Quan en Lewis coneix en Wilbur Robinson, un misteriós noi que ve del futur, emprenen un viatge en el temps en què en Lewis descobrirà el sorprenent secret de la família Robinson.

## Referències

* 1 2 Descobrint els Robinson a la Base de dades de cinema en català
* ↑ «Descobrint els Robinsons». ésAdir. [Consulta: 9 agost 2022].
* ↑ Bill Desowitz. «'Meet The Robinsons': Keep Moving Forward at Disney». Animation World Network, 30-03-2007. [Consulta: 11 setembre 2020].
* ↑ Doug Jamieson. «THE HOUSE OF MOUSE PROJECT – 'Meet the Robinsons'». The Jam Report, 23-05-2020. [Consulta: 11 setembre 2020].
* ↑ Carolyn Giardina. «New dimension at Real D». HollywoodReporter.com, 07-03-2007. Arxivat de l'original el 30 setembre 2007. [Consulta: 12 març 2007].
* ↑ «Meet the Robinsons» (en anglès). Rotten Tomatoes. [Consulta: 9 agost 2022].
* ↑ «The 10 Best Disney Movies That Bombed at the Box Office». Observer. [Consulta: 18 juliol 2022].

## Enllaços externs

* Descobrint els Robinsons - Lloc web oficial
# Api Claudi Cras

Api Claudi Cras és el nom dels següents personatges:
* Api Claudi Cras (cònsol 451 aC), primer de portar aquest cognomen.
* Api Claudi Cras (tribú consular 424 aC), fill de l'anterior.
* Api Claudi Cras (tribú consular 403 aC), fill de l'anterior.
* Api Claudi Cras (cònsol 349 aC), net del primer.
* Api Claudi Rus (cònsol 268 aC), de vegades també anomenat Api Claudi Cras, fill d'Api Claudi el Cec i besnet de l'Api Claudi Cras tribú consular el 403 aC.
# Ivantéievka

Ivantéievka (en rus: Ивантеевка) és un poble de l'óblast de Saràtov, a Rússia, segons el cens del 2010 tenia 6.100 habitants. És la seu administrativa del districte homònim.

## Referències

* ↑ Plantilla:Книга
* ↑ Plantilla:Книга
* ↑ «Топографические карты СССР N-39 (В) 1:100000. Самарская область.». ЭтоМесто. Arxivat de l'original el 2018-01-15. [Consulta: 10 gener 2018].
# Project Management Professional

Project Management Professional (PMP) és una certificació (credencial) oferta pel Project Management Institute (PMI). Amb data 31 de maig de 2021, hi havia 1.151.458 persones certificades PMP a nivell mundial.
La credencial s'obté mitjançant la documentació de 3 o 5 anys d'experiència en gestió de projectes, completant 35 hores de formació relacionada amb la gestió de projectes, i obtenint un determinat percentatge de les preguntes a un examen escrit multi-opció.

## Altres credencials del PMI

PMP (Project Management Professional) és un dels cinc oferts per les credencials del PMI:<
* CAPM Certified Associate in Project Management
* PMP Project Management Professional
* PgMP Program Management Professional
* PMI PGR PMI de Gestión de Riesgos Profesionales
* PMI SP PMI Scheduling Professional SP

## Referències

* ↑ «maig 2021 PMI Fact File Stats».
* ↑ Lehmann, Oliver F. «Comparison old PMP Exam Test (2002) and new Test (2005)», 18-08-2009. Arxivat de l'original el 2012-01-03. [Consulta: 18 setembre 2009].Arxivat 2012-01-03 a Wayback Machine.
* ↑ «PMP Credential Handbook». Project Management Institute. [Consulta: 1r setembre 2013].
* ↑ «About PMIs Credentials». Project Management Institute. Arxivat de l'original el 2016-06-14. [Consulta: 1r setembre 2013].

## Enllaços externs

* Project Management Institute
* FAQ: Preguntes i Respuestes freqüents sobre el procés de Certificació PMP
# Futbol'ny Klub Tarpeda-MAZ Minsk

El Futbol'ny Klub Tarpeda-MAZ Minsk és un club de futbol belarús de la ciutat de Minsk.

## Història

Durant l'època soviètica el club disputà el campionat de l'RSS de Belarús, que vencé els anys 1947, 1962, 1966, 1967 i 1969. A partir de la independència del país jugà la Lliga belarussa de futbol des de 1992. La millor època la va viure a la dècada de 2000, en la qual finalitzà en quarta posició dos campionats consecutius (2002, 2003) i fou finalista de Copa el 2000.
L'any 2005 el Torpedo-SKA va perdre el suport del seu principal patrocinador i en no poder pagar la quota d'entrada a la màxima categoria fou descendit a la tercera (segona divisió). Guanyà la lliga aquest mateix any assolint l'ascens però, no obstant, el club fou desmantellat. El seu estadi fou ocupat per un nou club anomenat FC Minsk (que havia estat creat a partir de les restes d'un altre club, el FC Smena Minsk). L'any 2007 el club fou fundat novament amb el nom Torpedo-MAZ començant a competir al campionat de Minsk (quarta categoria). El 2009 disputà la promoció d'ascens a Segona Divisió però no assolí l'ascens.

### Evolució del nom

* 1947: Torpedo
* 1999: Tarpeda-MAZ
* 2003: Tarpeda-SKA
* 2005: desaparegut
* 2007: Tarpeda-MAZ

## Palmarès

* Campionat de l'RSS de Belarús (5):
** 1947, 1962, 1966, 1967, 1969

## Referències

* ↑ «Belarus 2002» (en anglès). RSSSF [Consulta: 10 novembre 2013].
* ↑ «Belarus 2003» (en anglès). RSSSF [Consulta: 10 novembre 2013].
* ↑ «Belarus Cup 1999/2000» (en anglès). RSSSF [Consulta: 10 novembre 2013].
* ↑ Error: hi ha títol o url, però calen tots dos paràmetres.«[{{{url}}} Тарпеда Менск. 2000-ыя гады]». tarpeda.org. [Consulta: 5 juliol 2009].
* ↑ Error: hi ha títol o url, però calen tots dos paràmetres.«[{{{url}}} Тарпеда Менск. Сезон 2009]». tarpeda.org. [Consulta: 3 abril 2009].

## Enllaços externs

* Web de seguidors Arxivat 2019-03-31 a Wayback Machine.
# HMG

HMG té els següents significats:
* Govern del Regne Unit (del seu nom en anglès Her Majesty's Government), òrgan de govern del Regne Unit
* Holland Media Groep, antic nom del canal de televisió RTL Nederland dels Països Baixos
* Human Molecular Genetics, revista científica especialitzada en temes de genètica molecular
* HMG-CoA (del seu nom sistemàtic 3-hidroxi-3-metilglutaril-coenzim A), coenzim intermediari en la ruta del mevalonat
* Proteïnes HMG (del seu nom en anglès High-Mobility Group), grup de proteïnes cromosòmiques
# Miguel Benlloch Marín

Miguel Benlloch Marín (Loja, Granada, 1954 - Sevilla, 12 de setembre de 2018) fou un artista i militant polític espanyol.
Fou militant del Moviment Comunista, i de Juventudes Revolucionarias Andaluzas. També fundà el Frente de Liberación Homosexual de Andalucía, i participà en la campanya en contra de la permanència d'Espanya a l'OTAN del 1986.
Formà part de la contracultura de Granada, el 1983 crea la sala Planta Baja, on es feia art experimental. Entre 1986 i 1998 dugué a terme Cutre Chou, paròdies d'estil cabaretesc sobre l'actualitat que se representaven a la caseta del MCA a les festes del corpus.
El novembre del 2021 es feu una exposició a l'IVAM al voltant de la seua vessant com a artista de performances.

## Referències

* 1 2 «Miguel Benlloch. Cuerpo conjugado». Catàleg. Instituto de la Cultura y las Artes de Sevilla, 2018.
* ↑ Aliaga, Juan Vicente. Transgenéricas: gizarte, sexualitate eta generoei buruzko irudikapen eta esperientziak espainar arte garaikidean, 1998ko abenduak 3-1999ko otsailak 6 (en castellà). Koldo Mitxelena Kulturunea, 1999. ISBN 978-84-7907-256-8.
* 1 2 3 «Los 'Ensayos sobre lo cutre' del artista queer Miguel Benlloch llegan al IVAM de Valencia». Shangay, 15-11-2021. [Consulta: 17 novembre 2021].
* ↑ Devís, Álvaro. «Miguel Benlloch y demás: alianzas de cuerpos que crean trincheras». Culturplaza, 11-11-2021. [Consulta: 17 novembre 2021].
* ↑ «Los 'Ensayos sobre lo cutre' del artista queer Miguel Benlloch llegan al IVAM de Valencia». Levante-EMV, 15-11-2021. [Consulta: 17 novembre 2021].